Boer sterf ná plaasaanval op Machadodorp | Maroela Media
Maroela Media het vroeër berig Dries en sy vrou Mariaan (68) is omstreeks 16:00 buite hul huis oorval en met staaldraad vasgebind en aangerand voor hulle beroof is.
Veronica Schoeman, die egpaar se skoondogter, het aan Maroela Media bevestig hulle het Sondagoggend omstreeks 05:30 die nuus ontvang dat Dries aan sy beserings beswyk het. Hy was sedert die aanval nog steeds in die hospitaal.
Mariaan is intussen weer in die hospitaal opgeneem en sy het bloeding op die brein. "Sy mompel en kan nie met ons praat nie. Sy het baie seergekry," het Veronica verduidelik.
"My skoonpa sou nie 'n vlieg skade gedoen het nie. Dit was regtig onnodig vir die aanvallers om hulle só seer te maak. Nou is hy deel van die misdaadstatistiek. Ons glo die gereg sal sy gang loop en dat die aanklag nou in 'n moordklag verander sal word."
"Ons as familie wil baie dankie sê vir elke persoon wat ons ken, en die wat ons nie ken nie, se boodskappe en gebede. Ons waardeer dit," het Veronica bygevoeg. Sy en haar man is tans op pad na die hospitaal om die tragiese nuus met Mariaan te deel.
Dries laat sy vrou, sy seuns en hul vroue Pieter en Veronica en Basie en Rita, en nege kleinkinders en twee agterkleinkinders agter.
Sers. Gerald Sedibe, provinsiale polisiewoordvoerder, het in daardie stadium aan Maroela Media gesê een verdagte is die Vrydag ná die aanval in hegtenis geneem. Die polisie het beslag gelê op talle gesteelde goedere, waaronder twee stowe, twee yskaste, 'n stofsuier, houtwerkgereedskap en 'n waentjie.
Nege 'rowers' vas ná skietery met polisie by Kranskop
Kom ons praat tennis en rugby mense. Of kom ons sê goed soos, 'Dis so onnodig.' Laat ons net nie opstaan, saamstaan en vasstaan nie.
Daar behoort n ondersoek span te wees wat plaasmoorde ondersoek. Maar ons weet juis hoekom nie. In my opinie het plaasmoorde baie te doen met die politiek in ons land en ek glo dis nie net die rooispan wat agter dit sit nie.
My innige simpatie my hart gaan uit na julle dit maak my woedend om elke liewe dag te sien hoe ons boere vermoor word en die slapgat regering doen net mooi niks daaraan nie
Dit raak darem nou erg. Steel stowe, yskaste ens. Hulle is pleinweg te sleg om te werk vir wat hulle soek nou gaan vat hulle dit by witmense wat daarvoor gewerk het.